
Язгы кыр эшләренә авыл хуҗалыгы техникасын әзерләү турында ТР Премьер-министры урынбасары - ТР авыл хуҗалыгы һәм азык-төлек министры Марат Әхмәтов ТР Хөкүмәт йортында узган киңәшмәдә хәбәр итте.

Киңәшмәне барлык муниципаль районнар белән видеоконференцэлемтә режимында Татарстан Республикасы Премьер-министры Алексей Песошин уздырды.

Марат Әхмәтов хәбәр иткәнчә, быелгы чәчү камппаниясендә 11 мең трактор, 670 чәчү комплексы, 6,3 мең чәчкеч, 6,4 культиватор һәм башка техника эшләячәк.

Бүгенге көндә тракторларның 95%ы, культиваторлар һәм чәчкечләрнең 99%ы, чәчү комплексларының 92%ы әзер.

Министр билгеләгәнчә, язгы чәчү эшләренә техниканы әзерләү өчен 1,5 млрд сумлык запас частьләр сатып алынган - бу кирәкле сумманың 82%ы. Әгерҗе, Апас, Минзәлә һәм Югары Ослан районнары агрофирмалары кирәкле запас частьләрнең яртысын гына сатып алган.

Техниканы ремонтлау буенча “Ак Барс” һәм “КВ-Агро” агрохолдинглары соңга калалар. “Агросила” авыл хуҗалыгы холдингы яхшы темплар күрсәтә.

Буа, Кайбыч, Чүпрәле, Тәтеш һәм Апас районнарының кайбер авыл хуҗалыгы предприятиеләрендә катлаулы хәлләр күзәтелә.
ТР Авыл хуҗалыгы министрлыгы: Язгы кыр эшләренә техниканы әзерләү өчен 1,5 млрд сумга запчастьләр алынган